Dôvodov môže byť viacero a často spolu súvisia. Vždy však ide o to, že máte príliš zásobenú, príliš silno napitú vatu vo vašej e-cige. Ľudovo povedané prechlastanú.
Ak máte nastaviteľný mod, často pomôže len zvýšiť výkon, aby sa liquid odparoval rýchlejšie.
Ak sa to stáva po zakvapkaní novej žhaviacej hlavy, tak je to normálne a stačí počkať, alebo to urýchliť "ťahom šermiara" - švihnúť prudko e-cigou (ideálne bez náustku), ako keby ste odsekávali mečom hlavu, aby vyletel prebytočný liquid.
Ak sa vám to stáva počas bežného používania, najskôr máte príliš riedky liquid a potrebujete hustejší - to znamená zmenu pomeru VG/PG v prospech VG.
Prechlastávanie vaty v žhaviacej hlave je typické pre veľmi chladné mesiace (dlhý pobyt v chladnom prostredí a prudký prechod do tepla) a tiež pre horúce mesiace, kedy liquid redne.
Samozrejme, ak používate prestavateľný atomizér, teda RTA, najskôr ho máte zle osadený vatou, máte jej príliš málo alebo zle uloženú.